als_Latn dik_Latn sag_Latn
Goli i parë i Mario Balotellit në kampionatin anglez të këtij sezoni, ka rezultuar deçiziv për fitoren e Liverpool 3 me 2 kundër Tottenhanm në sfidën e javës së 25 të kampionatit. Në një ndeshje të bukur të zhvilluar në Anfilld Roud, djajtë e kuq fituan nje tre pikesh me shume rendësi per objektivat sezonale pasi jane ngjitur ne 42 pike, ne vendin e shtate vetem 3 pike larg zonës Champions. Përballe një kundërshtari direkt në luftën për një nga 4 vendet e para në Premier League, Liverpul kaloi në avantazh që në minutën e 15 me anë të Markoviç, por spursat reaguan mjaft mirë duke barazuar 9 minuta më pas me anë të Kein. Në startin e pjesës së dytë shpërthen Starrixh që në fillim godet shtyllën dhe më pas fiton një 11-metresh që u kthye në gola nga kapiteni Xherard. Por avantazhi i vendasve zgjat sërish pak pasi Totenham barazon me anë të Dembele. Në minuten e 74 Roxhers aktivizon Balotelini, cili në minutën e 83 shtyn në rrjete një pasim nga e djathta e Lalana. Feste edhe për Arsenal qe mundi 2 me 1 në shtëpi Lester duke marrë përkohësisht vendin e 4 ne klasifikim me 45 pikë. Topçinjtë kaluan në avantazh në fillim me anë të qëndermbrojtesit Koshielni pas pasimit të dhënë nga Ozil ndërsa në minutën e 41 ai që dyshfisoi me një goditje të bukur nga jashtë zonë ishte Uollkot. Në pjesën e dytë talenti i Lester Kramaric shkurtoi rezultatinm por miqtë patën dy raste të arta për të barazuan pa ia dalë dot mbanë.
als_Latn